open-index/open-wikipedia-markdown huggingface dataset:
GB Glace

**GB Glace** on Unileverin omistama aputoiminimi, joka toimii Ruotsissa ja aikaisemmin myös Suomessa yrityksen jäätelöiden talobrändinä. GB Glacen jäätelöt tunnistaa Unileverin sydän-symbolista. Nykyisin Suomen talobrändinä toimii Ingman.

## Historia
GB Glace, alun perin Glace-Bolaget, sai alkunsa Ruotsissa vuonna 1942 kun Mejericentralen (nykyinen Arla Foods) ja Choklad-Thule ostivat Alaska-Glassin. 1960- ja 1970-luvuilla Glace-Bolaget kasvoi lukuisten yritysten yhdistymisen seurauksena yhdeksi Ruotsin isoimmista jäätelöyrityksistä. Unilever omisti jo osan Glace-Bolagetin kilpailijan Trollhätteglassin osakkeista ja vuonna 1972 Unilever osti myös osan Glace-Bolagetin osakkeista. Yritykset yhdistyivät ja alkoivat toimia GB Glace AB -nimen alla. Suomeen GB Glace -jäätelöt tulivat vuonna 1994, jolloin Unilever aloitti Suomessa kansainvälisten merkkijäätelöiden myynnin GB Glace -aputoiminimen alla.

## Tuotteet
GB Glace -jäätelöitä myydään muun muassa seuraavien tuotemerkkien alla:
*Magnum
*Daim
*Cornetto
*Solero
*Twister
*Carte d'Or
*GB Kermajäätelö
*Viennetta

Vanhat tuotteet:
* Sundaes Suklaa & Toffee

## Vastuullisuus
Osana Unilever-konsernia GB Glace on sitoutunut Unileverin kestävään kehitykseen liittyvään Unilever Sustainable Living Plan ohjelmaan. GB Glace on hankkinut vuodesta 2005 lähtien ainoastaan luonnollisia kylmäaineita käyttäviä ympäristöystävällisiä pakastimia. Yritys sitoutui vuonna 2010 hankkimaan jo hankitun 450 000 pakastimen lisäksi 850 000 ympäristöystävällistä pakastinta vuoteen 2015 mennessä. Vuoden 2011 loppuun mennessä Unilever oli hankkinut 470 000 ympäristöystävällisiä kylmäaineita käyttävää pakastinta. 

Unilever on sitoutunut hankkimaan kaiken Magnum-jäätelöissä käytettävän kaakaon kestävistä lähteistä Rainforest Alliance -sertifioiduilta tiloilta vuoteen 2015 mennessä ja kaiken käyttämänsä kaakaon vuoteen 2020 mennessä. Vuoden 2011 loppuun mennessä 37 % Magnumeissa käytettävästä kaakaosta ja 21 % kaikesta yrityksen käyttämästä kaakaosta hankittiin sertifioiduilta tiloilta.  

GB Glace on sitoutunut merkitsemään jäätelöpakkauksiin energian, sokerin, rasvan, tyydyttyneiden rasvahappojen ja natriumin määrän ja suositellun päiväsaannin. Yritys on myös sitoutunut vähentämään lapsille suunnattujen jäätelöiden kalorimäärää. Unilever ilmoitti tavoitteekseen, että vuoteen 2014 mennessä kaikki lasten jäätelöt sisältävät enintään 110 kilokaloria annosta kohden. 2011 vuoden loppuun mennessä yritys oli saavuttanut tavoitteestaan 73 %.

## Kritiikkiä
GB Glacen Vanhan ajan vaniljajäätelö valittiin Ruotsissa vuoden 2025 ruokahuijaukseksi. Ilmeni, että suuremmassa perhepakkauksessa samalla nimellä myyty tuote on reseptiikaltaan hyvin erilainen, halvemmista raaka-aineista valmistettu kuin pienemmässä pakkauksessa myyty. Yritys perusteli tätä sillä, että isossa pakkauksessa tuotteen on kestettävä useampia pakastimesta ottoja ja sinne takaisin laittoja muuttumatta.

## Lähteet

## Aiheesta muualla
* GB Glace nettisivut
* Unileverin nettisivut
Englannin ykkösliiga

**Ykkösliiga** () on Englannin jalkapallon sarjajärjestelmän kolmanneksi ylin sarjataso. Se on Valioliigan alapuolella sijaitsevan English Football Leaguen kolmesta sarjasta keskimmäinen.

Ykkösliiga sai nykyisen nimensä kaudeksi 2004–2005, oltuaan aikaisemmin nimeltään Englannin 2. divisioona. Ennen Valioliigan perustamista kaudeksi 1992–1993 nykyistä Ykkösliigaa vastasi Englannin 3. divisioona.

## Sarjajärjestelmä

Ykkösliigassa pelaa 24 joukkuetta, jotka pelaavat kaksinkertaisen sarjan. Kaksi parasta joukkuetta nousee suoraan Mestaruussarjaan. Sijoilla 3-6 olevat joukkueet pelaavat yhdestä nousupaikasta siten että kolmas ja kuudes sekä neljäs ja viides kohtaavat kaksiosaisessa ottelussa ja niiden voittajat ratkaisevat nousijan yhdessä ottelussa. Sarjan neljä viimeistä putoavat Kakkosliigaan.

## Joukkueet kaudella 2025–2026

## Voittajat

## Lähteet

## Aiheesta muualla
* Virallinen sivu
Vicarage Road

**Vicarage Road** on jalkapallojoukkue Watford FC:n kotistadion Watfordissa, Englannissa. Kenttä on aiemmin ollut myös rugbyjoukkue Saracens FC:n kotikenttä. Vuonna 1922 rakennetulla stadionilla on yli 20&nbsp;000 istumapaikkaa.
Peter Davison

**Peter Davison** (syntymänimeltään **Peter Moffett**, s. 13. huhtikuuta 1951) on brittiläinen näyttelijä. Hän tuli kuuluisaksi etenkin *[[Doctor Who]]* -sarjassa, jossa hän näytteli viidettä Tohtoria vuosina 1981–1984. Hänet tunnetaan myös roolistaan televisiosarjassa *[[Kaikenkarvaiset ystäväni (televisiosarja)|Kaikenkarvaiset ystäväni]]*, jossa hänen hahmonsa oli Tristan Farnon. Hän näytteli pääroolia ITV:n sarjassa *[[Kaukaiset rannat]]* (*Distant Shores*, 2005–2008). Näyttelijä Georgia Moffett on hänen tyttärensä.

## Osittainen filmografia

## Aiheesta muualla
*
Juntusranta

**Juntusranta** on Suomussalmella sijaitseva kylä. Kylä valittiin vuoden kyläksi vuonna 1996 ja vuoden kainuulaiseksi kyläksi vuonna 2007. Juntusrannan kylämaisema on luokiteltu Kainuun maakunnallisesti merkittäviin rakennettuihin kulttuuriympäristöihin.

## Sijainti ja asuttaminen
Kylä sijaitsee noin 65 kilometriä Suomussalmen keskustaajaman pohjoispuolella, Juntusjärven eli Kylmäjärven rannalla. Nykyiseen Suomen ja Venäjän väliseen itärajaan Juntusjärveltä on noin 10 kilometriä. Alueella oli asutusta jo noin 7&nbsp;000 vuotta sitten. Ensimmäiset kieleltään tunnetut asukkaat olivat luultavasti saamelaisia. 1000-luvulla alkoi karjalaisten levittäytyminen alueelle ja 1500-luvulla savolaisten.

## Kylän historiaa
Juntusrannalla aloitettiin 1800-luvulla tervanpoltto. Terva kuljetettiin vesiteitse Kajaanin kautta Ouluun. Vuosisadan lopulla Juntusrantaan perustettiin Suomussalmen alueen ensimmäinen koulu. Omakustanteena vuonna 1981 julkaisemassaan kirja *Taas koulun sauna paloi* oululainen opetusneuvos Erkki Tuomikoski kertoo kokemuksistaan nuorena opettajana Juntusrannan Ruhtinansalmen koululla vuosina  1915 ja 1916. Kauppa-, posti- ja pankkitoiminta alkoi kylässä 1900-luvun alussa. Kylään sijoitettiin myös rajavartioasema. Talvisodan aikana Juntusrannassa käytiin Suomussalmen taisteluja.

Juntusrannan kyläläisten vaiheista talvisodan aikaan kertoo Pirjo Honkasalon ja Pekka Lehdon dokumenttimateriaalia ja fiktiota yhdistävä elokuva *[[Kainuu 39]]* vuodelta 1979.

## Kylä nykyään
Juntusrannassa toimii kirkko, Ruhtinan pirtti (vanhustentalo) ja kylätalo. Kylätalo remontoitiin 2008–2012. Talossa järjestetään monenlaisia tapahtumia ja toimintaa. Kesäisin kylätalolle avataan kahvila palvelemaan kyläisiä ja ohikulkijoita.

Ruhtinan koulu lakkautettiin vuonna 2014. Ruhtinan kauppa lopetti toimintansa vuonna 2024

## Lähteet
* 
* Ruhtinansalmi 

### Viitteet

## Aiheesta muualla
* Tuomikoski, E. 1981. *Taas koulun sauna paloi. Nuoren opettajan kokemuksia ensimmäisen maailmansodan aikana Kainuun korpikylällä.* Omakustanne. 245 s.
Record (peruna)

**Record** on ollut aikaisemmin suosittu perunalajike. Record on poistatettu Suomen siemenperunaluettelosta. Record on altis vihertymään. Se on altis tummumaan raakana ja keitettynä. Runsaalla typpilannoituksella sen laatu heikkenee. Record on kestävä mukularutolle, mutta se on altis virustaudeille. 

## Satoisuus

## Lähteet
*Maa- ja metsätalousministeriö: Kasvilajikeluettelo 2006 (pdf)

### Lähdeviitteet

## Aiheesta muualla
*The European Cultivated Potato Database: Record
Etummainen sahalihas

**Etummainen sahalihas** (lat. *musculus serratus anterior*) sijaitsee kahdeksan ylimmän kylkiluun päällä rinnan vieressä ja kiinnittyy pitkin lapaluun takimmaista reunaa.

## Toiminnot
Serratus anterioria kutsutaan toisinaan "nyrkkeilijän lihakseksi", sillä sen työnä on venyttää eli työntää eteenpäin lapaluuta ja se osallistuu käden liikkeisiin kylkiluiden alueella, mikä tapahtuu lyöntiä tehdessä. Serratus anterior osittain pitää lapaluun paikoillaan, kääntää sitä ylös ja toimii myös ihmisen hengittäessä.

## Harjoittaminen
Etummainen sahalihas on lähinnä apulihas, joka kehittyy isommissa liikkeissä. Sitä voi harjoittaa "incline shoulder raise" -liikkeellä, jossa maataan vinopenkissä kädet suorina ja painot/tanko käsissä ja sitten kurotetaan kattoon nostamalla olkapäät penkistä, mutta ei kuitenkaan yläselkää. Suurempina liikkeinä on mainittu myös mm. pystypunnerrus, penkkipunnerrus ja leukojen veto, joissa käsivarsia käytetään kohotetuissa asennoissa.

## Lähteet
*Exrx.com
*Pakkotoisto.com foorumi
Jean-Paul Kaijanen

**Jean-Paul Kaijanen** (3. marraskuuta 1952 – 16. tammikuuta 2023) oli suomalainen näyttelijä ja tuottaja. Hän suomensi kirjan *Draama toimii* yhdessä Pekka Korhosen kanssa ja tuotti C. C. Rider Elvis Tour -konserttikiertueen. Kaijanen piipahti ''Salatuissa elämissä'' vuosina 1999 ja 2000 sekä esiintyi parissa pienessä sivuroolissa pitkissä elokuvissa vuosina 1988 ja 1995.

Kaijanen on haudattu Malmin hautausmaalle Helsinkiin.

## Lähteet

## Aiheesta muualla
*
Bertha Krupp von Bohlen und Halbach

**Bertha Krupp von Bohlen und Halbach** (o.s. Krupp, 29. maaliskuuta 1886 Essen, Saksa – 21. syyskuuta 1957 Essen, Länsi-Saksa) oli merkittävän saksalaisen Kruppin teollisuussuvun jäsen.

Bertha Krupp peri Friedrich Krupp AG:n osake-enemmistön, kun hänen isänsä Friedrich Alfred Krupp kuoli äkillisesti 1902. Friedrich Albertin kuolemansyyksi esitettiin sydänkohtausta, mutta koska hän oli osallinen Caprin saaren homoseksuaalisessa skandaalissa, on epäilty hänen tehneen itsemurhan. Koska tuolloin 16-vuotias Bertha oli vielä alaikäinen, hänen äitinsä Margarethe Krupp toimi perinnönhaltijana.

Vuonna 1906 pidettiin mahdottomana ajatusta, että nainen toimisi Kruppin suvun päänä. Siksi keisari Vilhelm II järjesti avioliiton Berthan ja preussilaisen diplomaatin Gustav Krupp von Bohlen und Halbachin kanssa. Pariskunnan sukunimeksi tuli tällöin Krupp von Bohlen und Halbach. Gustavista tuli suvun päämies ja Friedrich Krupp AG:n johtaja. Bertha säilyi kuitenkin Kruppin yhtiön osake-enemmistön haltijana, kunnes vuonna 1943 Adolf Hitler määräsi suoritettavaksi ”Lex Kruppin”, jonka mukaan yhtiön koko omistus siirtyi Kruppin suvulle. Koska Berthan puoliso Gustavin terveydentila oli heikentynyt 1939 kärsityn aivohalvauksen tähden, yhtiön omistajaksi ja johtajaksi siirtyi pariskunnan vanhin poika Alfried Krupp von Bohlen und Halbach.

Gustav Krupp nimesi puolisonsa mukaan yhden ensimmäisen maailmansodan kuuluisimmista aseista, raskaan haupitsin *Dicke Bertha*, Paksu-Bertta. Lisäksi Markstadtiin Breslauhun perustettu Berthawerke sai nimensä Berthan mukaan.

Bertha Krupp kuoli 1957 suvun kotitilalla Villa Hügelissa Essenissä.

## Lähteet

## Aiheesta muualla
* Thyssenkrupp
Pöytätennis kesäolympialaisissa 2004

**[[Ateena]]n [[Kesäolympialaiset 2004|2004 olympialaisten]]** pöytätennis pelattiin Galatsin olympiahallissa. Osallistuja oli 172 neljässä lajissa. Kilpailutapahtumia järjestettiin tutusti neljä. Kaksi naisille ja kaksi miehille.

## Mitalistit
### [[Pöytätennis kesäolympialaisissa 2004 – miesten kaksinpeli|Miesten kaksinpeli]]



### [[Pöytätennis kesäolympialaisissa 2004 – miesten nelinpeli|Miesten nelinpeli]]



### [[Pöytätennis kesäolympialaisissa 2004 – naisten kaksinpeli|Naisten kaksinpeli]]



### Naisten nelinpeli



## Aiheesta muualla

* sports-reference.com Table Tennis 2004
Shitsu Nakano

**Shitsu Nakano** (1. tammikuuta 1894 – 19. elokuuta 2007) oli pitkäikäinen japanilainen. Kuollessaan hän oli maailman neljänneksi vanhin elossa oleva ihminen. 

Shitsu Nakano oli kuuden päivän ajan myös vanhin japanilainen; häntä vuoden vanhempi Yone Minagawa menehtyi 13. elokuuta 2007. 

## Lähteet
Herrasmiessopimus

**Herrasmiessopimus** on suullinen sopimus, joka perustuu molemminpuoliseen luottamukseen. Aikaisemmin käytettiin myös englannista periytyvää nimitystä ”gentlemannisopimus”.

Herrasmiessopimus tehdään yleensä, kun virallista tai muodollista sopimusta ei ole mahdollista tai ei nähdä tarpeen tehdä. Osapuolet sopivat keskenään tietyistä menettelytavoista ja luottavat toisiinsa. Lakiterminä herrasmiessopimusta käytetään joskus kuvaamaan suullista sopimusta.

Termiä käytetään joskus kuvaamaan sanattomia sopimuksia. Tästä esimerkkinä muun muassa ensimmäisessa maailmansodassa käydyssä juoksuhautasodan alkuvaiheessa tietyillä rintamalohkoilla tehtiin sanattomia tulitaukosopimuksia. Esimerkiksi tietty brittien lohko ei tulittanut saksalaisten asemia ja päinvastoin.
Kusti Sala

**Kustaa (Kusti) Adolf Sala** (synt. **Granqvist**, 10. marraskuuta 1875 Suomusjärvi &ndash; 24. kesäkuuta 1943 Tampere) oli suomalainen näyttelijä, joka oli yksi Tampereen Työväen Teatterin perustajista. TTT:n ”Grand old maniksi” luonnehdittu Sala näytteli sen riveissä koko aikuisikänsä päätyönsä ohella. Sala muutti jo nuorena Tampereelle, missä hän vuodesta 1898 alkaen toimi vahtimestarina ja lämmittäjänä Johanneksen kansakoulussa. Jo ennen teatterin perustamista Sala oli kuulunut Tampereen työväenyhdistyksen näytelmäseuraan. Nuorena hän niitti mainetta pääosien tulkitsijana eritoten Ludvig Holbergin ja Molièren näytelmissä. 

Salan näyttämöharrastus sai alkunsa Oskari Hiistin johtamissa Tampereen työväestön amatööriteattereissa. Vuonna 1898 esitti Sala ensimmäisen kerran *[[Nummisuutarit|Nummisuutarien]]* Eskon roolia. Vakinaisemmin antautui Sala näyttämötyöhön, kun Tampereen Työväen Teatteri perustettiin 1901, ja hän toimi alkuaikoina sen johtajanakin.

Sala näytteli *[[Nummisuutarit|Nummisuutarien]]* Eskoa yli sata kertaa alkaen vuodesta 1899. Toinen hänen ikimuistoisista rooleistaan oli *[[Hamlet]]*. Hän oli jäsenenä Työväen Näyttämöiden Liiton ensimmäisessä liittotoimikunnassa, joka perustettiin joulukuussa 1917. Sala vietti 20-vuotistaiteilijajuhlaansa vuonna 1920 *[[Jeppe Niilonpoika|Jeppe Niilonpojan]]* merkeissä. Juhlien yhteydessä hän sai ennen näkemättömän määrän lahjoja kultasormuksesta peiliin. Näyttelijäkollegat huusivat hänelle eläköötä niin, että huone täyttyi "seiniätärisyttävästä suosionosoitusten myrskystä". Salan taiteellisiin menestyksiin kuuluivat myös muun muassa Santun rooli *[[Pohjalaiset|Pohjalaisissa]]* syyskaudella 1928 ja Sid-eno näytelmässä *[[Oi nuoruus]]* syksyllä 1935. Vanhemmiten hän teki lukuisia mieleenpainuvia sivurooleja, kuten tohvelisankarimiehen osan *[[Vaimoke|Vaimokkeessa]]*, joka TTT:ssa esitettiin nimellä *Vetovaimo* syksyllä 1942. Kusti Sala kuoli juuri ennen 40-vuotistaiteilijajuhlaansa. Taiteilija Allan Salo sai tehtäväkseen maalata Salan muotokuvan post mortem -valokuvan perusteella.

## Lähteet

*Rajala, Panu: Titaanien teatteri, Tampereen Työväen Teatteri 1918 &ndash; 1964. Tampereen Työväen Teatteri Oy 1995, 

## Viitteet
Hamleys

**Hamleys** on yksi maailman suurimpia lelukauppoja. Sen päämyymälä sijaitsee Lontoossa osoitteessa 188–196 Regent Street. 2010-luvun lopulla sillä oli yhteensä 167 myymälää 18 eri maassa.

## Historia
Hamleysin perusti William Hamley, joka nimesi kaupan sukunimensä mukaan. Hän perusti kaupan "Nooan arkki" Holbornin kaupunginosaan vuonna 1760. Kauppa avattiin Regent Streetille vuonna 1881 ja nimi muutettiin Hamleysiksi.

Hamleysissä on 7 kerrosta, wc:t ja kahvila. Hamleysillä on leluja vauvaikäisistä aina kouluikäisille lapsille.
Hamleys täytti 250 vuotta vuonna 2010.

2010-luvulla yritys koki monia omistajanvaihdoksia. Vuonna 2012 Hamleys myytiin ranskalaiselle lelukauppaketjulle Groupe Ludendo. Vuonna 2015 omistajaksi tuli kiinalainen C Banner International. Vuonna 2019 yrityksen osti Intian rikkaimmaksi mieheksi mainitun Mukesh Ambanin omistama Reliance Brands Limited, joka pyöritti ennestään jo 88:aa Hamleys-myymälää 29:ssä Intian kaupungissa.

## Kerrokset
Hamleysin päämyymälän pinta-ala on 5017 m2 ja sen eri kerrokset on pyhitetty eri teemoille:
***5. kerros** – toimintaleluja ja autoja. Samassa kerroksessa myös kahvila.
***4. kerros** – kilpa-autoja ja leikkijunaratoja.
***3. kerros** – nukkeja ja barbeja.
***2. kerros** – leluja pienille lapsille.
***1. kerros** – lautapelejä ja makeiskauppa.
***pohjakerros** – pehmeitä leluja.
***kellarikerros** – Legoja, pelikortteja ja pelejä.

## Lähteet

## Aiheesta muualla
*Hamleysin Internetsivut
Gijs van Aardenne

**Gijsbert "Gijs" Michiel Vredenrijk van Aardenne** (18. maaliskuuta 1930 – 10. elokuuta 1995) oli alankomaalainen poliitikko.

Aardenne opiskeli matematiikkaa ja fysiikka Leidenin yliopistossa. Hän liittyi vuonna 1964 liberaalipuolue Volkspartij voor Vrijheid en Democratieen ja toimi parlamentissa vuosina 1971–1977 sekä jälleen 1981. Hän oli taloudellisten suhteiden ministeri 1977–1986 ja vuodesta 1982 myös varapääministeri.

Aardenne kuoli Dordrechtissa 65-vuotiaana. Hän sairasti viimeisinä vuosinaan ALS-tautia ja käytti pyörätuolia.
Komu

**Komu** voi viitata seuraaviin:

* Komu, kylä Pyhäjärvellä
* Komun rautatieasema, rautatieliikennepaikka Pyhäjärvellä
* Komujärvi, järvi Pyhäjärvellä
* Komu, kylä Viitasaarella
* KoMu, mustasaarelainen urheiluseura
* Komu, suomalaisena sukunimenä:
** Antti Komu (1916–2002), maanviljelijä, poliitikko, näytelmäkirjailija
** Juho Komu (1877–1928), toimittaja ja kansanedustaja (SDP)
** Ville Komu (1895–1942), toimittaja, luennoitsija ja kansanedustaja (SDP)
** Väinö Komu (1928–2013), kuvanveistäjä ja äidinkielen lehtori
** Yrjö Komu (1890–1939), kansanedustaja (SDP)
Vladimir Lisin

**Vladimir Sergejevitš Lisin** (, s. 17. toukokuuta 1956 Ivanovo, Neuvostoliitto) on venäläinen oligarkki. Hän omistaa suuren osuuden Novolipetski metallurgitšeski kombinat (NLMK) -teräskonsernista.

Lisin on koulutukseltaan tekniikan kandidaatti ja kauppatieteiden tohtori. Liike-elämän aikakauslehti Forbes listasi maaliskuussa 2007 hänet maailman 36. rikkaimmaksi henkilöksi. Lisin on naimisissa ja hänellä kolme lasta.

Helmikuussa 2009 *Finans*-lehti arvioi hänet Venäjän kolmanneksi rikkaimmaksi ihmiseksi 7,7 miljardin dollarin omistuksilla. Vielä vuotta aiemmin Lisinillä oli ollut 22,2 miljardin varallisuus. Maailmanlaajuisen talouskriisin aiheuttaman notkahduksen jälkeen seuraavana vuonna Lisinin omaisuus kasvoi 7,7 miljardista 18,8:aan.

Novolipetsk Steel konserni () on Venäjän kolmanneksi suurin teräsyritys. Yritys on listattu Lontoon pörssiin joulukuussa 2005.

## Lähteet

## Aiheesta muualla
Die, Die My Darling

**Die, Die My Darling** on punkyhtye Misfitsin vuonna 1984 julkaistu EP. Kaikki EP:n kolme kappaletta ovat yhtyeen albumilta *Earth A.D/Wolfs Blood* -albumilta vuodelta 1983. "Die Die My Darling" kappale on yhtyeen *Walk Among Us* -albumin sessiolta.

Albumin nimikappaleen on levyttänyt myös thrash metal -yhtye Metallica vuoden 1998 cover-albumilleen *[[Garage Inc.]]*. Myös yhtye Aiden soitti kappaleen Kerrang!-lehden julkaisemalla *High Voltage!: A Brief History of Rock* -albumilla, sekä yhtyeen omalla *Rain in Hell* -EP:llä.

## Kappaleet
# 
# 
# 

## Kokoonpano
* Glenn Danzig – laulu
* Jerry Only – basso
* Doyle – kitara
* ROBO – rummut
* Arthur Googy – rummut kappaleessa "Die, Die My Darling"

## Metallican versio
Metallica julkaisi kappaleesta singlen vuoden 1998 coveralbumilta *[[Garage Inc.]]*.
Elizabeth Kostova

**Elizabeth Kostova** (s. 26. joulukuuta 1964 New London, Connecticut) on yhdysvaltalainen kirjailija. Hän on suorittanut loppututkinnon Yalen yliopistossa, ja hänellä on maisterin tutkinto (*Master of Fine Arts*) luovasta kirjoittamisesta Michiganin yliopistosta, jossa hän voitti Hopwood-palkinnon parhaasta tekeillä olevasta romaanista.

Kostovan esikoisromaani *[[Historiantutkija]]* (*The Historian*) julkaistiin vuonna 2005, ja kirja on saanut suuren suosion. WSOY julkaisi Arto Schroderuksen suomennoksen seuraavana vuonna. Historiallista kauhua hipova jännityskirja sijoittuu 1930-, 1950- ja 1970-luvuille (epilogi vuoteen 2008) ja kertoo ihmisvereen viehtyneen Draculan tarinan historiantutkijan näkökulmasta. Kirjassa yhdistelläänkin tositapahtumia, historiallista materiaalia ja fiktiota. Sony osti romaanin elokuvaoikeudet jo ennen sen julkaisua.

## Tuotanto

* 
* *The Swan Thieves*, 2010.
* *The Shadow Land*, 2017.

## Lähteet
Tom Baker

**Thomas Stewart Baker** (s. 20. tammikuuta 1934) on brittinäyttelijä. Hän mm. esitti *[[Doctor Who]]* -sarjassa neljättä Tohtoria vuosina 1974–1981. Hän on myös kertoja sarjassa *[[Pikku-Britannia]]*.

## Aiheesta muualla
* Tom Bakerin virallinen sivusto
*
Rinko Kikuchi

**Rinko Kikuchi** () (oik. **Yuriko Kikuchi** (), s. 6. tammikuuta 1981 Kanagawan prefektuuri, Japani) on japanilainen näyttelijä. Hän on esiintynyt elokuvien, televisiosarjojen ja näytelmien lisäksi yli 20 televisiomainoksessa ja musiikkivideossa.

Kikuchi teki ensiesiintymisensä vuonna 1999 Kaneto Shindōn ohjaamassa elokuvassa *Ikitai*. Pian vuonna 2001 hän näytteli Kazuyoshi Komurin ohjaamassa elokuvassa *Sora no Ana*, jota esitettiin monilla elokuvafestivaaleilla. Vuonna 2004 Kikuchi näytteli Katsuhito Ishiin ohjaamassa elokuvassa *[[Cha no Aji]]*, joka valittiin Cannesin elokuvajuhlille.

Kikuchi oli ehdolla monelle palkinnolle elokuvasta *[[Babel (elokuva)|Babel]]* muun muassa parhaasta naissivuosasta, jota hän ei voittanut mutta voitti silti muutamia muita palkintoja. Hän on 49 vuoden jälkeen ensimmäinen japanilainen näyttelijä, joka on ollut ehdolla parhaasta naissivuosasta Miyoshi Umekin jälkeen. Kikuchi näytteli seuraavaksi elokuvassa *[[The Brothers Bloom]]*, jossa hän teki ensimmäisen täysin englanninkielisen roolisuorituksensa.

## Valikoitu filmografia
* *Ikitai* (1999)
* *Sanmon Yakusha* (2000)
* *Akai Shibafu* (2000)
* *Paradice* (2001)
* *Sora no Ana* (2001)
* *DRUG* (2001)
* *Hachigatsu no Maboroshi* (2002)
* *Jyunanasai* (2003)
* *Tori* (2004)
* *[[Cha no Aji]]* (2004)
* *[[69 sixty nine]]* (2004)
* *[[Survive Style 5+]]* (2004) 
* *Riyū* (2004)
* *Tagatameni* (2005)
* *Nice no Mori: The First Contact* (2006)
* *Warau Michael* (2006)
* *[[Babel (elokuva)|Babel]]* (2006)
* *[[Zukan ni Nottenai Mushi]]* (2007)
* *[[The Brothers Bloom]]* (2008)
* *[[Norwegian Wood (elokuva)|Norwegian Wood]]* (2009)
* *[[Pacific Rim]]* (2013)
* *[[Kumiko, the Treasure Hunter]]* (2014)

## Lähteet

## Aiheesta muualla
* Viralliset Internet-sivut   
*
Suvi (peruna)

**Suvi** on suomalainen Sabinasta ja Stinasta risteytetty perunalajike. Suvin tärkkelysprosentti on 18,9.

## Lähteet
*Maa- ja metsätalousministeriö: Kasvilajikeluettelo 2006 (pdf)
*Perunantutkimuslaitos via Agrimarket: Kantaperunan ruokaperunalajikkeiden vertailu  (pdf)

### Viitteet

## Aiheesta muualla
*Pohjoisen Kantaperuna: Suvi 
*Agrimarket: Suvi 
*Boreal Kasvinjalostus: Suvi
Kristy Cates

**Kristy Cates** on yhdysvaltalainen näyttelijä ja laulaja. Hän on näytellyt muun muassa Elphaban roolissa musikaalin *[[Wicked]]* Chicagon-tuotannossa. 

## Ura
Cates lauloi ja esitti kolmevuotiaana itse kirjoittamiaan musikaaleja perheelleen. Kun hän oli toisella luokalla, hänen lahjansa huomattiin ja hän sai roolin laulavana kukkona joulunäytelmässä.

Cates sai 17-vuotiaana ensimmäisen teatteriroolinsa ja päätti ruveta näyttelijäksi. Hän pääsi Cincinnatin yliopistoon College Conservatory of Musiciin. Hänen huonetoverinsa ja ystävänsä oli Shoshana Bean, joka on myös esiintynyt musikaalissa *Wicked*. Valmistuttuaan Cates muutti New Yorkiin.

Pari kuukautta muuttonsa jälkeen Cates sai roolin *Princess Idassa*. Cates esiintyi 2003 *Boobs! The Musical* –musikaalin off-Broadway tuotannossa. Hän sai kriitikoilta positiivisia arvosteluja.

Cates sai vuonna 2003 roolin uudesta musikaalista *Wicked* osana kokoonpanoa ja Idina Menzelin sijaisnäyttelijänä. Musikaalin Yhdysvaltain-kiertueen tähti Stephanie J. Block loukkaantui maaliskuussa 2005, ja Cates lennätettiin hänen sijaisekseen Torontoon. Torontossa häntä pyydettiin Ana Gasteyerin sijaisnäyttelijäksi *Wickedin* Chicagon-tuotantoon. Hän korvasi Ana Gasteyerin kokopäiväisesti 24. tammikuuta 2006, ja vuoden lopussa hän lopetti esiintymisen *Wickedissä*.

Cates palasi Chicagoon tammikuussa 2007 viikonlopuksi esittämään soolokeikkoja. Jokainen esitys oli loppuunmyyty. Hän sai roolin Martyna viikon mittaisessa tuotannossa  musikaalista*[[Grease (musikaali)|Grease]]*, jota esitettiin St. Louisissa Muny-teatterissa.

## Aiheesta muualla
* Virallinen sivusto
Kevätkynsimö

**Kevätkynsimö** (*Draba verna*, syn. *Erophila verna*) on kevätkesällä kukkiva, muuten huomaamaton ristikukkaiskasvi.

## Ulkonäkö ja koko
Kevätkynsimön hennonkarvaiset lehdet kasvavat maata vasten ruusukkeena. Kukissa on keltainen keskusta ja neljä valkeaa syvään uurrettua, lähes kahdeksi haljennutta terälehteä. Kukkavarret kohoavat 2–15 cm korkeuteen.

## Kasvupaikka
Kevätkynsimö kasvaa kuivilla, valoisilla paikoilla kuten kalliolla.

## Levinneisyys
Kevätkynsimöä tavataan Ruotsin ja Suomen eteläosissa sekä Euroopassa ja siitä etelään.

## Lähteet

## Aiheesta muualla
*Kasviatlas: Kevätkynsimön levinneisyys Suomessa
*Pinkka, Lajintuntemuksen oppimisympäristö: Kevätkynsimö (''Draba verna'')
*Luontoportti: Kevätkynsimö (''Draba verna'')
*Pohjolan kasvien pauloissa: ''Draba verna'' - kevätkynsimö
*ITIS: ''Draba verna'' 
*United States Department of Agriculture (USDA): ''Draba verna''
Brittienglanti

**Brittienglanti** on Britanniassa eli Englannissa, Skotlannissa, Walesissa ja Pohjois-Irlannissa puhuttua englannin kieltä kaikkine paikallismurteineen, aksentteineen ja muine kielimuotoineen.

## Yleiskieli ja Received Pronunciation
Brittienglannin yleiskieltä kutsutaan oxfordinenglanniksi. Sen standardi ääntämistapa (, RP) perustuu eteläisen Englannin oppineeseen puhetapaan. RP on perinteisesti yläluokan suosima ei-alueellinen aksentti, jota myös käytetään englannin opetuksessa ulkomaalaisille ja kansallisen yleisradioyhtiön BBC:n lähetyksissä. Briteistä RP:tä on aina puhunut alle kolme prosenttia väestöstä. Sitä kutsutaan usein brittienglannin korrekteimmaksi ja parhaaksi ääntämistavaksi, mutta joillekin se tuo mieleen snobismin, hienostelun ja puhujansa etuoikeutetun aseman. RP eroaa englannin muista aksenteista ennen kaikkea vokaalien ääntämisessä.

## Murteet
Englannissa puhuttu englanti, ”englanninenglanti”, voidaan jakaa kaakkoisiin, lounaisiin, midlandsilaisiin, itäanglialaisiin ja pohjoisiin murteisiin. Kaakkoismurteita puhutaan pääkaupunki Lontoossa ja sen ympäristössä. Niistä tunnetuimpia on Itä-Lontoon työväestön cockney. Lontoossa kuulee paljon myös Karibialta tulleiden mustien siirtolaisten englantia. Midlandsin murteita puhutaan esimerkiksi Birminghamissa. Pohjoisista murteista merkittävimpiä ovat Yorkshiren, Lancashiren ja Cumbrian murteet sekä geordie. Lancashiren murretta puhutaan esimerkiksi Manchesterissä ja Liverpoolissa (scouse).

Walesinenglannissa on vaikutteita kymrin kielestä etenkin Walesin pohjoisosissa. Walesinenglanti kuulostaa hiukan ”laulavalta”.

Skotlanninenglanti muistuttaa skotin kieltä, jota pidetään kuitenkin yleensä omana kielenään. Skotlanninenglannin ääntämykselle on tyypillistä esimerkiksi /r/:n ääntäminen yksitäryisesti [ɾ].

## Erot amerikanenglantiin
Brittienglannin ja amerikanenglannin sanastossa on monia eroja. Selvimmät erot ääntämisessä ovat brittienglannin pitkä a (amerikanenglannissa ä), lyhyt o (amerikanenglannissa avoin a) ja t (amerikanenglannissa usein d). Myös yksittäisten sanojen ääntämisessä on eroja.

## Lähteet
* 
### Viitteet
Maryam Hassan

**Maryam Aishah Hassan** (s. 27. tammikuuta 1993 Brooklyn, New York) on yhdysvaltalainen näyttelijä. Hän tuli tunnetuksi roolistaan Tomikana *[[School of Rock]]* -komediassa (2003). 

## Aiheesta muualla
*
Guitar Hero: Rocks the 80s

**Guitar Hero: Rocks the 80s** (Pohjois-Amerikassa nimellä *Guitar Hero Encore: Rocks the 80s*) on Harmonixin ja RedOctanen julkaisema musiikkipeli. Peli julkaistiin PlayStation 2:lle heinäkuussa 2007. *Rocks the 80s* on viimeinen Harmonixin kehittämä *[[Guitar Hero (pelisarja)|Guitar Hero]]* -peli. Pelin kappaleet ovat 1980-luvulta ja hahmojen ulkonäkö on 1980-luvun tyylistä.

## Kappaleet
Pelissä on yhteensä 30 kappaletta, joista kuusi (20&nbsp;%) on alkuperäisen artistin esittämiä. Toisin kuin aikaisemmissa *Guitar Hero* -peleissä, *Rocks the 80s:ssä* ei ole lainkaan pelin sisäisellä rahalla ostettavia bonuskappaleita. Kaikki muut kappaleet paitsi "Because, It’s Midnite" on julkaistu 80-luvulla, johon pelin nimi viittaa.

**Lihavoidut** kappaleet ovat alkuperäisen artistin esittämiä, muut ovat covereita.

## Katso myös
* Rock Band

## Lähteet

 

## Aiheesta muualla
* Suomalainen Guitar Hero -yhteisö
Mikko Strömberg

**Mikko Strömberg** (s. 5. maaliskuuta 1979 Helsinki, Suomi) on suomalainen jääkiekkomaalivahti. 

Strömberg on HIFK:n juniorikoulun kasvatti. Hän pelasi ensimmäisen SM-liigaottelunsa kaudella 2001–2002, jolloin toimi pääosin kakkosvahtina ja kävi välillä hakemassa Mestiksestä peliaikaa. Hän siirtyi kaudelle 2002–2003 Ruotsiin Team Kiruna Minersiin, jossa visiitti ei onnistunut ja pesti kesti puoli vuotta, loppukauden Strömberg aukoi luukkua Kiekko-Vantaan riveissä. Hän teki kaudelle 2003–2004  sopimuksen Mikkelin Jukureiden kanssa, jossa pelasi kaksi loistavaa kautta ja hänet valittiin Mestiksen arvokkaimmaksi pelaajaksi kauden 2004–2005 päätteeksi. Nämä avasivat Strömbergille ovet liigaan ja Lappeenrannan SaiPaan.

Toisella SaiPa-kaudellaan Strömberg sai tilaisuuden vakiinnuttaa paikkansa ykkösmaalivahtina Rob Zeppin loukkaannuttua, muttei onnistunut vakuuttamaan valmennusjohtoa. Tammikuussa Strömberg kaupattiin Espoon Bluesiin, jossa hän pelasi vain yhden erän ajan.

Strömberg siirtyi vuonna 2007 Kärppiin korvaamaan polvensa loukannutta Jaakko Suomalaista. Lokakuun yhdeksäntenä 2007 Strömberg siirtyi itävaltalaisseura Innsbruck Haieniin Jaakko Suomalaisen toivuttua polvivammastaan. Kaudella 2008–2009 Strömberg edusti HPK:ta. HPK:sta hän siirtyi kaudeksi 2009–2010 Jokereihin.

Tammikuussa 2011 Strömberg siirtyi Serie A:n HC Val Pusteriaan, joka joutui hankkimaan uuden maalivahdin, kun Tommi Nikkilä loukkaantui. Strömberg pelasi Val Pusteriassa puolitoista kautta ja ilmoitti lopettamisestaan keväällä 2012. 

## Lähteet
* 
### Viitteet
Bo Derek

**Bo Derek** (syntymänimeltään **Mary Cathleen Collins**; s. 20. marraskuuta 1956 Long Beach, Kalifornia) on yhdysvaltalainen näyttelijä ja malli.

Bo aloitti elokuvauransa 1970-luvun lopussa ja hänestä tulikin nopeasti seksisymboli. Hänen näyttelijänuransa on kuitenkin ollut usein takkuilevaa. Vuonna 2006 hän näytteli muun muassa yhdysvaltalaisessa telenovelassa *[[Muotitalo]]*.

Yksityiselämässään Bo Derek on konservatiivinen republikaani, joka on tukenut muun muassa George W. Bushin presidentinvaalikampanjoita. Hän oli naimisissa näyttelijä-ohjaaja John Derekin kanssa vuodesta 1976 aina tämän kuolemaan asti vuoteen 1998.

## Filmografia

## Aiheesta muualla

* 
* Bo Derek NNDB:ssä
Strandkyrkogården

**Strandkyrkogården** on hautausmaa Ruotsin pääkaupungissa Tukholmassa. Se sijaitsee Skrubban kaupunginosassa, Skarpnäckin kaupunginosa-alueella. Hautausmaa vihittiin käyttöön 20. syyskuuta vuonna 1996, ja se käsittää 25 hehtaarin suuruisen alueen. Yhteensä se voi käsittää noin 25 000 hautaa.
Kungliga begravningsplatsen

**Kungliga begravningsplatsen** on hautausmaa Solnan kunnassa Ruotsissa. Se on osa Hagaparkenia ja sijaitsee Karlsborgin saarella Brunnsvikenissä. Se on hautausmaa Ruotsin kuningasperheen jäsenille ja on ollut käytössä vuodesta 1922 lähtien.
Savave

**Savave** on saari Tuvalussa Nukufetaun atollilla, joka sijaitsee Tuvalun pääatolli Funafutista luoteeseen. Siellä on 546 asukasta (2006), joista suurin osa asuu Savave-nimisessä kylässä saaren länsiosassa. Toisen maailmansodan aikaan amerikkalaiset rakensivat lentokentän viereiselle Motulalon saarelle, mutta Savaven asukkaiden elämään kenttä ei juuri vaikuttanut, sillä saaria erottaa laguuni.

## Lähteet
Sjofn (albumi)

**Sjofn** on kansanmusiikkiyhtye Gjallarhornin kolmas albumi, joka julkaistiin vuonna 2000. Se on nimetty skandinaavisessa mytologiassa esiintyneen Sjofn-jumalattaren mukaan.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 

## Lähteet
Pelko ja viha

**Pelko ja viha** on Pelle Miljoona & 1980 -yhtyeen keväällä 1979 julkaistu esikoisalbumi ja Pelle Miljoonan toinen albumi. Albumi on äänitetty *Love Studiossa* alkuvuodesta 1979 Reino Isoahon, Måns Groundstroemin ja Heikki Höltän johdolla. Levyllä soittaa Pelle Miljoona & 1980:n ensimmäinen kokoonpano, johon ei vielä kuulunut Stefan Piesnack. Ennen albumia yhtye oli esiintynyt nimillä *Pelle Miljoona & 1978* ja *Pelle Miljoona & 1979*.

Albumin kansikuvasta on kaksi eri versiota. CD:n ja eräiden vinyylien kannessa on kuva, jossa Pelle Miljoonan silmät ovat kierossa ja Tumppi Varonen ylpeänä, kun taas toisissa vinyyleissä on kansi, jossa Varosen ja Miljoonan ilmeet ovat erilaiset. Vinyylin ensimmäisessä painoksessa kannet olivat laminoidut.

Pelko ja viha on tunnetuimpia Pelle Miljoonan 1980-luvun alun yhtyeiden julkaisemista albumeista Viimeisen syksyn ja Moottoritie on kuuman rinnalla. Kappale *Enää itkeä voit* on  cover-versio Bob Dylanin kappaleesta "Like a Rolling Stone". Kappaleessa pianoa soittaa Yari. CD-remasteroinnin bonuskappaleessa "Intiaanikesä" basisti Ari Taskinen vastaa myös kitarasta, koska Rubberduck Jonesin mielestä kappale oli niin huono, ettei hän viitsinyt soittaa sitä.

## Kappaleet
**A-puoli**
#
#
#
#
#
#

**B-puoli**
#
#
#
#
#
#

**CD-remasteroinnin bonuskappaleet**
#
#
#
#
#

## Kokoonpano
* Pelle Miljoona – rummut, laulu
* Tumppi Varonen – rummut, laulu
* Ari Taskinen – bassokitara
* Rubberduck Jones – sähkökitara
Marti Noxon

**Marti Noxon**, alk. **Martha Mills Noxon** (s. 25. elokuuta 1964) on yhdysvaltalainen käsikirjoittaja, joka tunnetaan kenties parhaiten työstään kirjoittajana ja tuottajana televisiosarjan *[[Buffy, vampyyrintappaja]]* parissa. Hän on *Buffyn* lisäksi työskennellyt muun muassa televisiosarjoissa *[[Pahan tytär]]*, *[[Greyn anatomia]]* ja *[[Mad Men]]*.

## Ura
### ''Buffy''
Noxon toimi mukana *Buffyssa* sen toiselta tuotantokaudelta alkaen ja kohotettiin sarjan kuudennella tuotantokaudella sarjan tuotannosta vastaavaksi show runneriksi. Hän on kirjoittanut useita sarjan jaksoja ja sen lisäksi ohjannut niistä kaksi. Noxon on myös kahdesti esiintynyt sarjassa; ensimmäisen kerran hänet nähtiin musikaalijaksossa ”Vielä kerran tunteella”, jossa hän esitti parkkisakon saanutta naista. Hän uusi roolinsa vielä sarjan seitsemännen tuotantokauden jaksossa *Noiduttu*. Molemmilla kerroilla Noxon lauloi vuorosanansa. Hänen laulutaitoaan käytettiin hyväksi myös *Buffyn* spin-offissa *[[Angel (televisiosarja)|Angel]]*, jonka kolmannella kaudella Noxon lauloi erään fiktiivisen tv-sarjan tunnussävelmän.

### Muut työt
Noxon on käsikirjoittanut vuonna 1999 ensi-iltansa saaneen elokuvan *Just A Little Harmless Sex*, jonka ohjasi Rick Rosenthal. Hän oli mukana käsikirjoittamassa ja tuottamassa tv-sarjaa *Paholaisen tytär*, mutta sarja lopetettiin jo kahdeksan jakson jälkeen. Noxon työskenteli myös pikaisesti tuottajana sarjassa *[[Pako]]*. Vuonna 2006 Noxon oli mukana tv-sarjassa *Brothers & Sisters*, jossa hän toimi hetken ajan showrunnerina. Tammikuusta huhtikuuhun 2007 Noxon työskenteli käsikirjoittajana ja tuottajana tv-sarjassa *Greyn anatomia*. Hänen on ilmoitettu siirtyvän showrunneriin toimeen *Greyn* tulevaan spin-offiin *[[Rakkauden anatomia]]*.

## Filmografia

### Noxonin käsikirjoittamat televisiojaksot

## Lähteet

## Aiheesta muualla
*
*Grr in Girl -fanisivut
Manny Legace

**Emmanuel Fernandez ”Manny” Legace** (s. 4. helmikuuta 1973 Toronto, Ontario, Kanada) on kanadalainen entinen jääkiekkomaalivahti. Hän lopetti uransa vuonna 2012 pelattuaan kuluneen kauden AHL-joukkue Springfield Falconsissa.

Hartford Whalers varasi Legacen  numerolla 188 vuonna 1993. Legace pelasi kuitenkin Pohjois-Amerikan farmiliigoissa kauteen 1997–98 asti. Whalersin jatkaja, Carolina Hurricanes myi oikeudet Legacesta Los Angeles Kingsiin 1998, ja hän pääsi pelaamaan Los Angelesissa. Tyytymättömänä peliaikaansa Legace ei jatkanut sopimustaan Los Angelesin kanssa vaan siirtyi vapaana pelaajana Detroit Red Wingsiin.

Detroitissa Legace jakoi peliajan pääosin Chris Osgoodin kanssa, kunnes Dominik Hašek tuli joukkueeseen vuonna 2001. Legace jatkoi Hasekin, ja myöhemmin Curtis Josephin kakkosmaalivahtina kauden  loppuun asti, jonka jälkeen solmi sopimuksen St. Louis Bluesin kanssa, joka tarvitsi maalivahtia. 

Legacen ensimmäinen kausi St. Louisissa keskeytyi loukkaantumiseen. Hän kuitenkin pelasi kaksi kautta joukkueen ykkösmaalivahtina, kunnes Nashvillesta hankittu Chris Mason syrjäytti hänet kaudella . Legacen sopimus St. Louisin kanssa loppui kyseiseen kauteen, eikä hän saanut sopimusta minkään NHL-joukkueen kanssa.

Kauden  Legace aloitti AHL-liigassa Chicago Wolvesin maalilla. Carolina Hurricanes palkkasi hänet marraskuussa tuuraamaan loukkaantunutta Cam Wardia.

Kaudeksi  Legace yritti saada pelipaikkaa New York Islandersista ja osallistui seuran harjoitusleirille. Islanders ei kuitenkaan tehnyt leirin jälkeen Legacen kanssa sopimusta. Niinpä lokakuussa 2010 hän siirtyi Saksan DEL-liigan Iserlohn Roostersiin vuoden mittaisella sopimuksella. Syyskuussa 2011 Legace allekirjoitti AHL-joukkue San Antonio Rampagen kanssa koeaikasopimuksen (professional try out, PTO), mutta loukkaantui heti ensimmäisessä ottelussaan, eikä palannut enää joukkueen riveihin. Saman vuoden lokakuussa Legace teki sopimuksen Columbus Blue Jacketsin farmijoukkueen, Springfield Falconsin kanssa ja toimi kauden loppuun joukkueen varamaalivahtina.

## Tilastot
### Runkosarja

### Pudotuspelit

## Lähteet
Ranskan Grand Prix 1992

**Ranskan Grand Prix 1992** oli 524. Formula 1 -osakilpailu. Se ajettiin 5. heinäkuuta 1992 Circuit de Nevers Magny-Cours -radalla. Kilpailun voitti Nigel Mansell. Martin Brundle saavutti uransa ensimmäisen palkintopallisijoituksen ollen kolmas. 

## Aika-ajot

## Kilpailun tulokset

### Johtokierrokset

## Kilpailun Jälkeen
### MM-tilanne -kuljettajat

### Valmistajien MM-tilanne

## Muuta
*Èrik Comaksen  paras sijoitus (5. sija)

## Lähteet

## Aiheesta muualla
*Kuvia kilpailusta
The Fishfaces

**The Fishfaces** oli suomalainen rockyhtye, jonka laulaja Claude perusti aiemman yhtyeensä Smackin hajottua. Yhtye julkaisi kaksi studioalbumia, *[[Lovesongs for Hyenas]]* (1993) ja *[[Leaving the Planet]]* (1998). The Fishfacesin kappaleiden tekijöinä olivat pääasiassa Claude, kitaristi Juha Mezola ja basisti Saikki. 

Yhtyeen ensimmäinen basisti oli "Tappari" eli TB Widow, joka korvattiin erimielisyyksien vuoksi Saikilla vuonna 1992. Tappari soitti vain ensimmäisellä singlellä ja Saikki kaikilla muilla julkaisuilla. Vuonna 1993 Juha Mezola erosi bändistä ja useiden kitaristikokelaiden jälkeen pestin sai kitaristi ja säveltäjä Kalle "Galileo" Korhonen. Korhonen joutui jättämään yhtyeen henkilökohtaisista syistä *Leaving Planet* -albumin varhaisessa tekovaiheessa, jolloin Juha Mezola tuli takaisin soittamaan levyn kitaraosuudet.

Kitaristi Make lähti bändistä vuonna 1994 ja kitaristi Junza otti hänen paikkansa. Hän on myöhemmin vaikuttanut muun muassa Spiha- ja Miss Treatment -yhtyeissä. Mezolan lähdettyä bändistä yhtyeen sävellystyöstä ja improvisoiduista kitarastemmoista keikoilla vastasi Kalle Korhonen, joka pian sai Clauden ja Saikin aivoriihen tuloksena kutsumanimen ”Galileo”. Tuolloin 24-vuotias Korhonen ajautui henkilökohtaisiin ongelmiin ja oli pakotettu jättämään yhtyeen. Hänen jälkeensä soitti toisena kitaristina myös Stone (ex-L.A.M.F.).

Yhtyeen toiminta loppui syyskuussa 1996, kun laulusolisti Claude kuoli. Clauden lisäksi yhtyeen jäsenistä ovat kuolleet Saikki (heinäkuussa 2000) ja Juha Mezola (toukokuussa 2005).

## Leaving the Planet
Toisella ja viimeisellä albumilla *Leaving the Planet* kuullaan yhtyeen laulajan Clauden lisäksi vierailevia laulajia, sillä Claude oli ehtinyt äänittää levylle vain kaksi kappaletta ennen kuolemaansa ("Into My Blood" ja "Leaving The Planet"). Vierailevia laulajia levyllä ovat tanskalaisen D-A-D-yhtyeen Jesper Binzer sekä The Flaming Sideburnsin Eduardo Martinez ja Jimsonweedin Suho Superstar.

Yhtyeen rumpali Jarkko sekä kitaristit Junza ja Stone ovat myöhemmin keikkailleet Smackfaces-yhtyeessä, joka esittää Smackin ja The Fishfacesin kappaleita. Tribuuttiyhtyeen muita jäseniä ovat laulaja Eduardo Martinez ja Smackin basisti Jimi Sero.

## Fishfaces 1992
* Claude (laulu)
* Jarkko (rummut)
* Juha Mezola (kitara)
* Make (kitara)
* TB Widow (basso)

## Fishfaces 1993–1994
* Claude (laulu)
* Jarkko (rummut) 
* Juha Mezola (kitara)
* Saikki (basso)

## Fishfaces 1994–1995
* Claude (laulu)
* Jarkko (rummut)  
* Kalle ”Galileo” Korhonen (kitara, Composer)
* Saikki (basso)
* Junza (Guitar II)

## Fishfaces 1995–1996

* Claude (laulu)  
* Jarkko (rummut)
* Saikki (basso)
* Junza (kitara II)
* (Kalle ”Galileo” Korhonen (kitara&Composer))

## Diskografia
### Studioalbumit
**[[Lovesongs for Hyenas]]* (1993)
**[[Leaving the Planet]]* (1998)

### Singlet

*”Long Lost Love” / ”In The Dead Of A Night” (1992)
*”Crazy Diamonds” / ”Wide awake” (1993)
*”Into My Blood” / ”Leaving the Planet” (1998)

## Aiheesta muualla
*The Fishfaces Finnmusic.net-sivustolla
*
Mehukatti

**Mehukatti** on Eckes-Granini Finlandin tuotemerkki. Mehukatti-sarjan alkuperäinen tuote on vuonna 1977 markkinoille tuotu laimennettava juomatiiviste, jota myydään eri makuisina. 

Mehukatti-tuotesarjaan on 2000-luvun aikana tullut myös muita tuotteita.

## Tuotteet
* *Mehukatti kannu 1,5 l* – Isoja tiivisteitä on useaa eri makua: seka, metsämansikka ja päärynä, sekä sokerittomina seka, metsämansikka, päärynä ja appelsiini.
**Mehukatti* *[[Trip]]* *2dl*  *-* Perinteisiä pillimehuja useissa eri mauissa.
**Mehukatti sima 1,5 l* - Täysin alkoholiton siman kaltainen juoma.
**Mehukatti hedelmävälipalat 4x 90ml* - 100% hedelmää annospusseissa juotavassa muodossa. Tuotiin markkinoille vuonna 2008. Makuina mustikka-vadelma, mansikka, hedelmämix ja päärynä.
Lähde: 

## Poistuneita tuotteita
Tiivisteistä ovat poistuneet muun muassa appelsiini-cola ja sokerilla makeutettu appelsiini. Myös itse jäähdytettävät mehujäät on poistettu myynnistä 2010-luvun aikana.

## Lähteet
* Eckes-Granini.fi - Mehukatti

### Viitteet

## Aiheesta muualla
* Mehukatin kotisivut
Highlander

**Highlander** voi tarkoittaa ainakin seuraavia asioita:

## Rakennukset
* Highlander Research and Education Center, oppilaitos Tennesseessa, Yhdysvalloissa

## Lehdet
* *The Highlander*, James Macphersonin runoteos
* *The Highlander*, skotlantilainen gaelinkielinen poliittinen lehti
* *Highlander*, Marble Fallsissa Teksasissa ilmestyvä lehti
* *Highlander*, Highlandsissa Pohjois-Carolinassa ilmestyvä lehti
* *Highlander*, Riversidessä Kalifornian yliopiston oppilaslehti
* *Highlander*, Arkansasin Lyonin yliopiston oppilaslehti

## Mediassa
* *[[Highlander (tuotemerkki)|Highlander]]*, muun muassa seuraavien elokuvien ja televisiosarjojen tuotemerkki:

**Elokuvat**
* *[[Highlander – kuolematon]]*, elokuva vuodelta 1986
* *[[Highlander 2 – Paluu]]*, elokuva vuodelta 1991
* *[[Highlander 3: Saalistaja]]*, elokuva vuodelta 1994
* *[[Highlander – pelin loppu]]*, elokuva vuodelta 2000
* *[[Highlander – The Source]]*, elokuva vuodelta 2007

**Televisiosarjat**
* *[[Highlander (televisiosarja)|Highlander]]*, elokuvaan perustuva spin-off-televisiosarja
** **', televisiosarjaan perustuva spin-off-sarja

**Animaatiosarjat ja -elokuvat**
* ''[[Highlander (animaatiosarja)|Highlander]]'', animaatiosarja
** **', animaatiosarjaan perustuva spin-off-animaatioelokuva

**Pelit**
* *[[Highlander (peli)|Highlander]]*, muun muassa Commodore-64:lle julkaistu peli
* **', Atari Jaguarille julkaistu peli
* **', keräilykorttipeli
* **, julkaisematon videopeli

## Urheilussa
* Radford Highlanders, Radfordin yliopiston urheiluseurojen järjestö
* Highland League, ikämiesten jalkapallosarja Skotlannissa
* Highlanders, uusiseelantilainen Rugby union -seura
* The Highlanders, oli skotlantilainen showpainiryhmä
* Highlanders FC, zimbabwelainen  jalkapallojoukkue
* Mbabane Highlanders, swazimaalainen jalkapalloseura
* NJIT Highlanders, NCAA:n alaisuuteen kuluvat NJIT:n urheilijat 

## Muita
* Highlander, tanskalainen yhtye
* Toyota Highlander, automalli
;Britannian kuninkaallinen laivasto
* HMS Highlander (1856), Albacore-luokan puinen potkurilla varustettu tykkivene
* HMS Highlander (H44), H-luokan hävittäjä.
Irma Torvi

**Irma Mirjam Torvi** (o.s. **Ronkanen**; 31. maaliskuuta 1913 Helsinki – 19. helmikuuta 2006 Helsinki) oli suomalainen poliitikko, joka toimi SKDL:n kansanedustajana vuosina 1948–1966.

## Elämä ja ura
Torvi kirjoitti ylioppilaaksi 1933 ja suoritti sanomalehtitutkinnon Yhteiskunnallisessa korkeakoulussa 1936. Hän työskenteli muun muassa vakuutusyhtiö Varman vakuutusvirkailijana 1934–1936 ja Hyvinkään kauppalan toimistonvirkailijana 1942–1945. 

Sotavuosien jälkeen Torvi opiskeli Sirola-opistossa. Puolisonsa mukana Poriin muuttanut Torvi valittiin eduskuntaan Turun läänin pohjoisesta vaalipiiristä vuosina 1948 ja 1951. Ouluun muutettuaan hänet valittiin eduskuntaan vielä kolmasti Oulun läänin vaalipiiristä vuosina 1954, 1958 ja 1962. Hän oli myös Porin ja Oulun kaupunginvaltuustojen jäsen.

Kansanedustajakautensa päätyttyä Torvi suoritti valtio-opin ja sosiaalipolitiikan arvosanoja Tampereen yliopistossa, ja työskenteli Helsingissä Kansaneläkelaitoksen toimistosihteerinä 1968–1978.

## Yksityiselämä
Irma Torven puoliso oli maanalaisen SKP:n toiminnassa mukana ollut sosionomi Arvi Torvi (1904–1971), joka työskenteli muun muassa porilaisen Osuusliike Kansan sekä Oulun Osuuskaupan toimitusjohtajana. 

## Lähteet
Erich von Ungern-Sternberg

**Erich von Ungern-Sternberg** (17. helmikuuta 1910 Tallinna – 9. heinäkuuta 1989 Helsinki) oli suomalainen arkkitehti. Hänet tunnetaan etenkin teollisuusrakennusten suunnittelijana. Hän kuului von Ungern-Sternbergin baltiansaksalaiseen aatelissukuun. Perhe muutti Suomeen vuonna 1919. Hänen isänsä Ernst von Ungern-Sternberg toimi lohjalaisen Ab Faner Oy:n toimitusjohtajana 1923-1950.

Von Ungern-Sternberg valmistui arkkitehdiksi Teknillisestä korkeakoulusta vuonna 1938. Hän työskenteli Petsamon Nikkelin palveluksessa 1937–1939 ja Bertel Liljequistin arkkitehtitoimistossa 1939. Sodan jälkeen hän toimi vuodesta 1945 vuoteen 1946 Hämeen läänin maatalousseuran arkkitehtina ja perusti sen jälkeen oman arkkitehtitoimiston, joka toimi vuoteen 1977 saakka.

Hän suunnitteli paljon teollisuusrakennuksia eri tilaajille, muun muassa Oy Vuoksenniska Ablle ja Hangon Koverhariin terästehtaan rakennuksia. Von Ungern-Sternberg suunnitteli myös asuinrakennuksia ja huviloita yksityisille asiakkaille ja korjaus- ja muutostöitä arvorakennuksiin. Hänen käsialaansa on myös Espoossa oleva Solvallan urheiluopisto ja Kirkkonummen Haapajärven kirkon lähellä oleva siunauskappeli (1948).

Lohjalle Erich von Ungern-Sternberg suunnitteli 1950-luvun alussa kolme asuinkerrostaloa.

Espoossa olevan Träskändan kartanon päärakennuksessa oli toiminut kunnalliskoti 1920-luvulta. Päärakennus kävi ahtaaksi, ja von Ungern-Sternberg suunnitteli alueelle lisärakennuksen, joka valmistui 1953. Rakennuksessa oli sairasosasto, pesula, sauna, laitoskeittiö ja ruokasali. Hän suunnitteli myös seuraavan laajennuksen, joka valmistui 1957. Se oli satapaikkainen hoitorakennus, jossa oli lisäksi muun muassa voimistelu- ja askartelutilat.

Espoon kaupungin koulutus- ja edustustilana ja kaupunginjohtajan virka-asuntona olevan Gumbölen kartanon vuodelta 1840 oleva empiretyylinen päärakennus on kunnostettu nykyasuunsa Erich von Ungern-Sternbergin suunnitelmien mukaan vuosina 1974–1975 tehdyssä korjauksessa.

## Lähteet
Kulkeutuminen

__NOTOC__
**Kulkeutuminen** on aineen liikettä toisen aineen mukana. Ympäristötieteissä tutkitaan etenkin saasteiden kulkeutumista veden ja ilman mukana. Kulkeutumisessa vaikuttaa aineen oman kemiallisen muuttumisen lisäksi neljä fysikaalista prosessia:

* *advektio* eli tuulen tai virtaavan veden mukana ajelehtiminen
* *diffuusio* eli pitoisuuserojen tasaantuminen
* *dispersio* eli sekoittuminen muun muassa turbulenssin takia
* *poistuminen*: ilmansaasteiden osalta märkälaskeuma sateen mukana ja kuivalaskeuma, maassa virtaavan veden osalta *adsorptio* eli siirtyminen maaperään 

## Kulkeutuminen ilmakehässä
Aineiden kulkeutumista ilmakehässä ennustetaan ja tutkitaan numeerisella mallilla. Se yhdistää tietoa ilman virtauksista tietoihin aineiden käyttäytymisestä. Sen lisäksi, että tuuli kuljettaa aineita paikasta toiseen, ne muuttuvat toisiksi aineiksi reagoidessaan keskenään tai mahdollisten pilvipisaroiden kanssa. Sade huuhtoo aineita alas (märkälaskeuma), ja hiukkaset putoavat painovoiman vaikutuksesta (kuivalaskeuma), mikä kiihtyy, jos hiukkaset takertuvat toisiinsa ja kasvavat isommiksi.

## Kulkeutuminen veden mukana
Vesi kuljettaa sekä kelluvia että liuenneita aineita mukanaan virratessaan sekä puroina ja jokina että maa- ja pohjavesissä.

## Kulkeutumismatkat
Kaukokulkeutumiseksi sanotaan kulkeutumista matkoilla, jotka ovat pitempiä kuin yhden kaupungin sisällä tapahtuva kulkeutuminen. Paikallisessa mittakaavassa tutkitaan etenkin aineiden leviämistä yksittäisestä päästölähteestä tai lähdetyypistä (tieliikenne, peltojen ravinteet, kaatopaikat). 

## Katso myös
*Pienhiukkaset
*Ilmansaaste
*Kaukokulkeutuminen

## Lähteet